Fiskaltzak oraingoz baztertu egin du Urdangarin auzipetzea
Fiskaltzak ez du erabakirik hartuko Palmako dukearen inguruan Noos Institutuaren miaketan atzemandako dokumentazio guztia aztertu arte.
Ustelkeriaren Kontrako Fiskaltzak ez du oraingoz Iñaki Urdangarin Palmako dukea auzipetuko Palma auziaren baitan.
Fiskaltzak jakinarazi duenez, ez du erabakirik hartuko Palmako dukearen inguruan Noos Institutuaren (Urdangarin institutuaren presidente izan zen) miaketan atzemandako dokumentazio guztia aztertu eta aurreikusitako galdeketa guztiak egin arte.
Ustelkeriaren kontrako fiskaltza eta Espainiako Polizia Iñaki Urdangarin Espainiako erregearen suhia eta horren bazkidea ikertzen ari dira Palma Arena auziaren baitan. Diru publikoaz jabetu ote ziren argitu nahi dute.
Auzia ikertzen ari den Jose Castro epaileak bi autotan dio Iñaki Urdangarinek eta Diego Torres bazkideak hainbat elkarte erabili zituztela ustez Noos Institutuak jasotzen zuen diru publikoaz jabetzeko.
Oraingoz Diego Torres soilik dago auzipetuta eta bart epailearen aurrean dekalratu du. Castro epaileak eta Balearretako Ustelkeriaren Kontrako Fiskaltzak susmoa dute hainbat elkarte sortu zituztela horien bitartez Noos Institutuak jasotzen zuen diru publikoa eta pribatua desbideratzeko. Institutu hori printzipioz kirol ekitaldiak antolatzeaz eta kudeatzeaz arduratzen da.
Ustezko irregulartasunen frogak aurkitu zituzten antza joan den astelehenean Noos Institutuaren egoitza eta Bartzelonako eta Palmako hainbat bulego miatu ondoren.
Informazio gehiago:Eitb: Fiskaltzak oraingoz baztertu egin du Urdangarin auzipetzea